title: Регламент за изпълнение (ЕС) 2015/1325 на Съвета от 31 юли 2015 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2015/513

text:
               1.8.2015

               BG

               Официален вестник на Европейския съюз

               L 206/12

         РЕГЛАМЕНТ ЗА ИЗПЪЛНЕНИЕ (ЕС) 2015/1325 НА СЪВЕТА
   от 31 юли 2015 година
   за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2015/513
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2580/2001 на Съвета от 27 декември 2001 г. относно специалните ограничителни мерки за борба с тероризма, насочени срещу определени лица и образувания (1), и по-специално член 2, параграф 3 от него,
   като има предвид, че:

               (1)

               На 26 март 2015 г. Съветът прие Регламент за изпълнение (ЕС) 2015/513 (2) за прилагане на член 2, параграф 3 от Регламент (ЕО) № 2580/2001, с който се утвърждава актуализиран списък на лица, групи и образувания, по отношение на които се прилага Регламент (ЕО) № 2580/2001 (наричан по-долу „списъкът“).

               (2)

               Съветът представи на всички лица, групи и образувания изложение на основанията за включването им в списъка, когато това беше осъществимо на практика.

               (3)

               С известие, публикувано в Официален вестник на Европейския съюз, Съветът информира лицата, групите и образуванията в списъка, че е решил те да продължат да бъдат включени в него. Съветът информира също така засегнатите лица, групи и образувания за възможността да поискат изложение на основанията на Съвета за включването им в списъка, в случай че подобно изложение още не им е било предоставено.

               (4)

               Съветът направи преглед на списъка в съответствие с изискванията на член 2, параграф 3 от Регламент (ЕО) № 2580/2001. При това Съветът взе предвид възраженията, представени му от засегнатите страни, както и актуализираната информация, получена от компетентните национални органи относно статуса на включените в списъка лица и образувания на национално равнище.

               (5)

               След проверка Съветът се увери, че компетентните органи, посочени в член 1, параграф 4 от Обща позиция 2001/931/ОВППС (3), са взели решенията, съгласно които всички лица, групи и образувания в списъка са участвали в терористични действия по смисъла на член 1, параграфи 2 и 3 от посочената обща позиция. Съветът също така стигна до заключението, че за лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва да продължат да се прилагат специалните ограничителни мерки, предвидени в Регламент (ЕО) № 2580/2001.

               (6)

               Списъкът следва да се актуализира съответно и Регламент за изпълнение (ЕС) 2015/513 следва да бъде отменен,

         ПРИЕ НАСТОЯЩИЯ РЕГЛАМЕНТ:
   Член 1
   Списъкът, предвиден в член 2, параграф 3 от Регламент (ЕО) № 2580/2001, се съдържа в приложението към настоящия регламент.
   Член 2
   Регламент за изпълнение (ЕС) 2015/513 се отменя.
   Член 3
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 юли 2015 година.

            За Съвета

            Председател

         J. ASSELBORN

      (1)  ОВ L 344, 28.12.2001 г., стр. 70.

      (2)  Регламент за изпълнение (ЕС) 2015/513 на Съвета от 26 март 2015 г. за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) № 790/2014 (ОВ L 82, 27.3.2015 г., стр. 1).

      (3)  Обща позиция 2001/931/ОВППС на Съвета от 27 декември 2001 г. за прилагането на специални мерки за борба с тероризма (ОВ L 344, 28.12.2001 г., стр. 93).

      ПРИЛОЖЕНИЕ

         СПИСЪК НА ЛИЦАТА, ГРУПИТЕ И ОБРАЗУВАНИЯТА, ПОСОЧЕНИ В ЧЛЕН 1

      I.   ЛИЦА

                  1.

                  ABDOLLAHI Hamed (известен също като Mustafa Abdullahi), роден на 11.8.1960 г. в Иран. Паспорт: D9004878.

                  2.

                  AL-NASSER, Abdelkarim Hussein Mohamed, роден в Al Ihsa (Саудитска Арабия), гражданин на Саудитска Арабия.

                  3.

                  AL YACOUB, Ibrahim Salih Mohammed, роден на 16.10.1966 г. в Tarut (Саудитска Арабия), гражданин на Саудитска Арабия.

                  4.

                  ARBABSIAR Manssor (известен също като Mansour Arbabsiar), роден на 6 или 15.3.1955 г. в Иран. Ирански и американски гражданин. Паспорт: C2002515 (Иран); паспорт: 477845448 (САЩ). Национален идентификационен № 07442833, срок на валидност: 15.3.2016 г. (свидетелство за управление на МПС от САЩ).

                  5.

                  BOUYERI, Mohammed (известен също като Abu ZUBAIR, като SOBIAR, като Abu ZOUBAIR), роден на 8.3.1978 г. в Амстердам (Нидерландия), член на Hofstadgroep.

                  6.

                  IZZ-AL-DIN, Hasan (известен също като GARBAYA, Ahmed, като SA-ID, като SALWWAN, Samir), Ливан, роден през 1963 г. в Ливан, гражданин на Ливан.

                  7.

                  MOHAMMED, Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith, като WADOOD, Khalid Adbul), роден на 14.4.1965 г. или на 1.3.1964 г. в Пакистан, паспорт № 488555.

                  8.

                  SHAHLAI Abdul Reza (известен също като Abdol Reza Shala'i, като Abd-al Reza Shalai, като Abdorreza Shahlai, като Abdolreza Shahla'i, като Abdul-Reza Shahlaee, като Hajj Yusef, като Haji Yusif, като Hajji Yasir, като Hajji Yusif, катоYusuf Abu-al-Karkh), роден приблизително през 1957 г. в Иран. Адреси: 1) Kermanshah, Иран, 2) военна база Mehran, провинция Ilam, Иран.

                  9.

                  SHAKURI Ali Gholam, роден приблизително през 1965 г. в Техеран, Иран.

                  10.

                  SOLEIMANI Qasem (известен също като Ghasem Soleymani, като Qasmi Sulayman, като Qasem Soleymani, като Qasem Solaimani, като Qasem Salimani, като Qasem Solemani, като Qasem Sulaimani, като Qasem Sulemani), роден на 11.3.1957 г. в Иран. Ирански гражданин. Паспорт: 008827 (ирански, дипломатически), издаден през 1999 г. Чин: генерал-майор.

            II.   ГРУПИ И ОБРАЗУВАНИЯ

                  1.

                  Abu Nidal Organisation — ANO (Организация „Абу Нидал“) (известна също като Fatah Revolutionary Council („Революционен съвет на Фатах“), като Arab Revolutionary Brigades („Арабски революционни бригади“), като Black September („Черен септември“), като Revolutionary Organisation of Socialist Muslims („Революционна организация на мюсюлманите социалисти“).

                  2.

                  Al-Aqsa Martyrs' Brigade („Бригади на мъчениците от Ал-Акса“).

                  3.

                  Al-Aqsa e.V. (Сдружение „Ал-Акса“).

                  4.

                  Babbar Khalsa („Бабар Калса“).

                  5.

                  Communist Party of the Philippines („Комунистическа партия на Филипините“), включително New People's Army — NPA, Philippines („Нова народна армия — Филипини“).

                  6.

                  Gama'a al-Islamiyya („Джамаа Ислямия“) (известна също като Al-Gama'a al-Islamiyya) („Ислямска общност“ — IG).

                  7.

                  İslami Büyük Doğu Akıncılar Cephesi — IBDA-C („Фронт на великите ислямски източни воини“).

                  8.

                  Hamas („Хамас“), включително Hamas-Izz al-Din al-Qassem.

                  9.

                  Hizballah Military Wing (Военно крило на ливанската „Хизбула“) (известно също като Hezbollah Military Wing, като Hizbullah Military Wing, като Hizbollah Military Wing, като Hezballah Military Wing, като Hisbollah Military Wing, като Hizbu'llah Military Wing, като Hizb Allah Military Wing, като Jihad Council, както и всички единици, които му докладват, включително Организацията за външна сигурност).

                  10.

                  Hizbul Mujahideen — HM („Муджахидини на Хизбула“).

                  11.

                  Hofstadgroep.

                  12.

                  International Sikh Youth Federation — ISYF („Международна федерация на младите сикхи“).

                  13.

                  Khalistan Zindabad Force — KZF („Силата на Калистан Зиндабад“).

                  14.

                  Kurdistan Workers' Party — PKK („Кюрдска работническа партия“) (известна също като KADEK, като KONGRA-GEL).

                  15.

                  Liberation Tigers of Tamil Eelam — LTTE („Тигри за освобождение на Тамил Илам“).

                  16.

                  Ejército de Liberación Nacional („Национална армия за освобождение“).

                  17.

                  Palestinian Islamic Jihad — PIJ („Палестински ислямски джихад“).

                  18.

                  Popular Front for the Liberation of Palestine — PFLP („Народен фронт за освобождение на Палестина“).

                  19.

                  Popular Front for the Liberation of Palestine — General Command („Народен фронт за освобождение на Палестина — Главно командване“) (известен също като PFLP — General Command).

                  20.

                  Fuerzas armadas revolucionarias de Colombia — FARC („Революционни въоръжени сили на Колумбия“).

                  21.

                  Devrimci Halk Kurtuluș Partisi-Cephesi — DHKP/C (известна също като Devrimci Sol („Революционна левица“), като Dev Sol („Революционна армия/фронт/партия за народно освобождение“).

                  22.

                  Sendero Luminoso — SL („Сияйната пътека“).

                  23.

                  Teyrbazen Azadiya Kurdistan — TAK (известна също като Kurdistan Freedom Falcons („Соколи за свободата на Кюрдистан“) и като Kurdistan Freedom Hawks („Ястреби за свободата на Кюрдистан“).


title: Регламент за изпълнение (ЕС) № 337/2014 на Комисията от 28 март 2014 година относно класирането на някои стоки в Комбинираната номенклатура

text:
               2.4.2014

               BG

               Официален вестник на Европейския съюз

               L 99/3

         РЕГЛАМЕНТ ЗА ИЗПЪЛНЕНИЕ (ЕС) № 337/2014 НА КОМИСИЯТА
   от 28 март 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа, (1) и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди, обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да можe да продължи да бъде използвана от титуляря за известен период от време съгласно член 12, параграф 6 от Регламент (ЕИО) № 2913/92 на Съвета (2). Продължителността на този период следва да бъде три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за период от три месеца, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 март 2014 година.

            За Комисията

            от името на Председателя,

         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1):

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Изделие за електрическо осветление (т. нар. „светодиоден прожектор“) в правоъгълно алуминиев корпус със стъклен капак, с размери приблизително 23 × 19 × 13 cm.
                  Изделието се състои от алуминиев отражател и има скоба за закрепване на гърба с цел регулиране на ъгъла на падане на светлината.
                  То е с монтиран мощен светодиоден кристал и захранващо устройство с трансформатор.
                  То е с консумация на мощност 95 W, светлоотдаване 100 lm/W и ъгъл на светлинния сноп 120°.
                  Изделието се използва за осветяване на открито, например на панорами, сгради, строителни площадки, панели за рекламни плакати, тревни площи или градини.

                      (1) Вж. изображението

                  9405 40 99

                  Класирането се определя въз основа на общи правила 1 и 6 за тълкуване на Комбинираната номенклатура и описанието на кодовете по КН 9405, 9405 40 и 9405 40 99.
                  Предвид обективните му характеристики, като например широкия ъгъл на светлинния сноп, изделието е предназначено за осветяване на големи площи. Следователно се изключва класиране в подпозиция 9405 40 10 като прожектор (вж. също Обяснителните бележки към Хармонизираната система за позиция 9405, група I, трети параграф).
                  Следователно изделието трябва да бъде класирано в код по КН 9405 40 99 — Други електрически осветителни тела.

         (1)  Изображението е само за информация.


title: Регламент за изпълнение (ЕС) № 296/2014 на Комисията от 20 март 2014 година за одобрение на изменение, което не е несъществено, в спецификацията на название, вписано в регистъра на защитените наименования за произход и защитените географски указания [Neufchâtel (ЗНП)]

text:
               25.3.2014

               BG

               Официален вестник на Европейския съюз

               L 89/32

      РЕГЛАМЕНТ ЗА ИЗПЪЛНЕНИЕ (ЕС) № 296/2014 НА КОМИСИЯТА

   от 20 март 2014 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и защитените географски указания [Neufchâtel (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) №o1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Neufchâtel“, регистрирано по силата на Регламент (ЕО) № 1107/96 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията, свързано с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 март 2014 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 148, 21.6.1996 г., стр. 1.

      (3)  ОВ С 316, 30.10.2013 г., стр. 14.

      ПРИЛОЖЕНИЕ
      Селскостопански продукти, предназначени за консумация от човека, изброени в приложение I към Договора:

         Клас 1.3.   Сирена

      ФРАНЦИЯ
      Neufchâtel (ЗНП)


title: Регламент за изпълнение (ЕС) № 996/2012 на Комисията от 26 октомври 2012 година за налагане на специални условия, уреждащи вноса на фуражи и храни с произход от Япония или изпратени от тази държава, след аварията в атомната електроцентрала „Фукушима“ и за отмяна на Регламент за изпълнение (ЕС) № 284/2012  текст от значение за ЕИП

text:
               27.10.2012

               BG

               Официален вестник на Европейския съюз

               L 299/31

         РЕГЛАМЕНТ ЗА ИЗПЪЛНЕНИЕ (ЕС) № 996/2012 НА КОМИСИЯТА
   от 26 октомври 2012 година
   за налагане на специални условия, уреждащи вноса на фуражи и храни с произход от Япония или изпратени от тази държава, след аварията в атомната електроцентрала „Фукушима“ и за отмяна на Регламент за изпълнение (ЕС) № 284/2012
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б), точка ii) от него,
   като има предвид, че:

               (1)

               В член 53 от Регламент (ЕО) № 178/2002 се предвижда възможността за приемане от страна на Съюза на подходящи спешни мерки за храни и фуражи, които са внесени от трета държава, с цел защита на общественото здраве, здравето на животните или околната среда, когато рискът не може да бъде задоволително овладян чрез предприетите поотделно от държавите членки мерки.

               (2)

               След аварията в атомната електроцентрала „Фукушима“ от 11 март 2011 г. Комисията бе уведомена, че нивата на радионуклиди в някои хранителни продукти с произход от Япония са надвишили приложимите в Япония нива, при които се предприемат действия по отношение на храните. Това замърсяване може да представлява заплаха за общественото здраве и за здравето на животните в Съюза и поради това бе приет Регламент за изпълнение (ЕС) № 297/2011 на Комисията от 25 март 2011 г. за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“ (2). Посоченият регламент бе заменен с Регламент за изпълнение (ЕС) № 961/2011 на Комисията (3), който впоследствие бе заменен с Регламент за изпълнение (ЕС) № 284/2012 на Комисията (4).

               (3)

               Регламент за изпълнение (ЕС) № 284/2012 бе неколкократно изменян, за да се вземе предвид развитието на ситуацията. Тъй като сега са необходими допълнителни изменения, целесъобразно е Регламент за изпълнение (ЕС) № 284/2012 г. да се замени с нов регламент.

               (4)

               Съществуващите мерки са преразглеждани, като са взети предвид предоставените от японските власти над 26 000 данни за наличие на радиоактивност в храните и фуражите,, засягащи втория вегетационен период след аварията.

               (5)

               Целесъобразно е пратките за лична консумация да се изключат от приложното поле на настоящия регламент. За храни и фуражи от животински произход следва да се прави позоваване на разпоредбите, предвидени в Регламент (ЕО) № 206/2009 на Комисията от 5 март 2009 г. относно въвеждането в Общността на пратки с продукти от животински произход за лична консумация и за изменение на Регламент (ЕО) № 136/2004 (5). По отношение на други фуражи и храни следва да се предвиди, че пратки могат да бъдат разглеждани като пратки за лична консумация само ако те са с нетърговска цел и са предназначени за частни лица за лична консумация или употреба.

               (6)

               Японските органи предоставиха подробна информация на Комисията във връзка с това, че освен при вече освободените алкохолни напитки (саке, уиски и шочу) при други алкохолни напитки също не са установени измерими нива на радиоактивност. Процесът на полиране и ферментация намалява в значителна степен радиоактивността в алкохолните напитки. Поради това е целесъобразно някои други алкохолни напитки да бъдат изключени от обхвата на настоящия регламент, за да се намали административната тежест за японските органи и за компетентните органи на държавите членки вносители.

               (7)

               Данните, представени от японските органи, съдържат доказателства, че вече не е необходимо да се изисква вземане на проби и анализ на фуражи и храни с произход от префектурите Яманаши и Шизуока за наличие на радиоактивност преди износ за Съюза. Изискването за вземане на проби и анализи следва да се запази само за чай от Шизуока и гъби от Шизуока и Яманаши.

               (8)

               Тъй като в храните и фуражите с произход от префектура Фукушима продължават да се установяват нива на радиоактивност, които не отговарят на изискванията или са значителни, целесъобразно е да се запази съществуващото изискване за вземане на проби и анализ преди износ за Съюза за всички храни и фуражи с произход от посочената префектура. Общото освобождаване, като например това за алкохолни напитки и пратки за лична консумация, обаче следва да продължи да се прилага по отношение на такива фуражи и храни.

               (9)

               По отношение на префектурите Гунма, Ибараки, Точиги, Мияги, Сайтама, Токио, Ивате, Чиба и Канагава, за които понастоящем се изисква да се вземат проби и да се анализират всички фуражи и храни преди износ за Съюза, е целесъобразно обхватът на това изискване да се ограничи до гъби, чай, рибни продукти, някои ядливи диворастящи растения, някои зеленчуци, някои плодове, ориз и соя и за преработени и производни продукти, получени от тях. Същите изисквания следва да се прилагат за съставни храни, които съдържат над 50 % от съставки, за които се изисква предварително изпитване преди износ за Съюза.

               (10)

               Проверките, извършени при вноса, показват, че специалните условия, предвидени от правото на Съюза, са изпълнени правилно от японските органи и че не е установено несъответствие с тях в продължение на повече от една година. Поради това е целесъобразно да се намали честотата на проверките при внос и докладването на резултатите на Комисията.

               (11)

               Целесъобразно е да се предвиди следващо преразглеждане на разпоредбите в момента, когато ще бъдат известни резултатите от пробите и анализа за наличие на радиоактивност във фуражи и храни от третия вегетационен период след аварията, т.е. до 31 март 2014 г. По отношение на продукти, при които реколтата се събира главно във втората част на втория вегетационен период и поради това все още не са налични всички данни за втория вегетационен период, е целесъобразно да се предвиди преразглеждане на разпоредбите за тези продукти до 31 март 2013 г.

               (12)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложно поле
   Настоящият регламент се прилага за фуражи и храни по смисъла на член 1, параграф 2 от Регламент (Евратом) № 3954/87 на Съвета (6) с произход или изпратени от Япония, с изключение на:

               a)

               продукти, напуснали Япония преди 28 март 2011 г.;

               б)

               продукти, които са събрани и/или преработени преди 11 март 2011 г.;

               в)

               алкохолни напитки, попадащи под кодове по КН 2203 — 2208;

               г)

               пратки за лична употреба с фуражи и храни от животински произход, които попадат в обхвата на член 2 от Регламент (ЕО) № 206/2009;

               д)

               пратки за лична употреба с фуражи и храни, които не са от животински произход, не са с търговска цел и са предназначени за частни лица само за лична консумация и употреба. При наличие на съмнение тежестта на доказване пада върху получателя на пратката.

         Член 2
   Дефиниции
   За целите на настоящия регламент „преходни мерки, предвидени в японското законодателство“ означава преходните мерки, приети от японските органи на 24 февруари 2012 г. относно максимално допустимите нива за общото количество цезий-134 и цезий-137, посочени в приложение III.
   „Пратка“ означава дадено количество фуражи или храни, попадащи в обхвата на настоящия регламент, от една и съща категория или с едно и също описание, обхванати от същия(ите) документ(и), транспортирани с едно и също превозно средство и с произход от една и съща префектура(и) на Япония, в границите, разрешени от декларацията, посочена в член 5.
   Член 3
   Внос в Съюза
   Фуражите и храните (наричани по-нататък „продуктите“), посочени в член 1, могат да бъдат внасяни в Съюза само ако съответстват на изискванията на настоящия регламент.
   Член 4
   Максимално допустими нива на цезий-134 и цезий-137
   1.   Продуктите, посочени в член 1, с изключение на тези, изброени в приложение III, отговарят на изискванията за максимално допустимо ниво за общото количество цезий-134 и цезий-137, посочени в приложение II.
   2.   Продуктите, изброени в приложение III, отговарят на изискванията за максимално допустимо ниво за радиоактивен цезий, установени в посоченото приложение.
   Член 5
   Декларация
   1.   Всяка пратка от продуктите, посочени в член 1, се придружава от валидна декларация, съставена и подписана в съответствие с член 6.
   2.   Декларацията, посочена в параграф 1:

               a)

               удостоверява, че продуктите отговарят на изискванията на действащото законодателство в Япония и

               б)

               посочва дали продуктите попадат в обхвата на преходните мерки, предвидени в японското законодателство, или не.

         3.   Декларацията, посочена в параграф 1, също така удостоверява, че:

               a)

               продуктът е събран и/или преработен преди 11 март 2011 г.; или

               б)

               продуктът, различен от чай и гъби с произход от префектура Шизуока и различен от гъби с произход от префектура Яманаши, е с произход и е изпратен от префектура, различна от Фукушима, Гунма, Ибараки, Точиги, Мияги, Сайтама, Токио, Чиба, Канагава и Ивате; или

               в)

               продуктът е с произход и е изпратен от префектурите Гунма, Ибараки, Точиги, Мияги, Сайтама, Токио, Чиба, Канагава и Ивате, но не е включен в приложение IV към настоящия регламент (и следователно не е необходим анализът преди износ); или

               г)

               продуктът е изпратен от префектурите Фукушима, Гунма, Ибараки, Точиги, Мияги, Сайтама, Токио, Чиба, Канагава и Ивате, но не е с произход от някоя от тези префектури и не е бил изложен на радиоактивност по време на транзита или

               д)

               когато продуктът е чай или гъби с произход от префектура Шизуока или гъби с произход от префектура Яманаши, или е производен продукт от тях или представлява комбиниран фураж или съставна храна, в която съдържанието на тези продукти е над 50 %, продуктът се придружава от аналитичен доклад, съдържащ резултатите от взетите проби и анализа; или

               е)

               когато продуктът, посочен в приложение IV към настоящия регламент, е с произход от префектурите Фукушима, Гунма, Ибараки, Точиги, Мияги, Сайтама, Токио, Чиба, Канагава и Ивате или представлява комбиниран фураж или съставна храна, в която съдържанието на тези продукти е над 50 %, продуктът се придружава от аналитичен доклад, съдържащ резултатите от взетите проби и анализа. Списъкът на продуктите в приложение IV не засяга изискванията на Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (7); или

               ж)

               когато произходът на продукта или на негови съставки, чието съдържание в продукта е над 50 %, е неизвестен, продуктът се придружава от аналитичен доклад, съдържащ резултатите от взетите проби и анализа.

         4.   Параграф 3, буква е) се прилага и за продукти, уловени или събрани в крайбрежните води на посочените там префектури, независимо от това къде на брега са разтоварени продуктите.
   Член 6
   Съставяне и подписване на декларацията
   1.   Декларацията, посочена в параграф 5, се съставя в съответствие с образеца, предвиден в приложение I.
   2.   За продуктите, посочени в член 5, параграф 3, букви а), б), в) или г), декларацията се подписва от упълномощен представител на компетентния японски орган или от упълномощен представител на инстанция, упълномощена от компетентния японски орган, под ръководството и надзора на компетентния японски орган.
   3.   За продуктите, посочени в член 5, параграф 3, букви д), е) и ж), декларацията се подписва от упълномощен представител на компетентния японски орган и се придружава от аналитичен доклад, съдържащ резултатите от взетите проби и анализа.
   Член 7
   Идентификация
   Всяка пратка от продуктите, посочени в член 1, се идентифицира посредством код, който се вписва в декларацията, посочена в член 5, параграф 1, в аналитичния доклад, посочен в член 5, параграф 3, във ветеринарно-санитарния сертификат и във всички търговски документи, които придружават пратката.
   Член 8
   Гранични инспекционни ветеринарни пунктове и определени гранични пунктове
   Пратки от продуктите, посочени в член 1, освен попадащите в обхвата на Директива 97/78/ЕО на Съвета (8), се въвеждат в Съюза през определен граничен пункт по смисъла на член 3, буква б) от Регламент (ЕО) № 669/2009 на Комисията (9) (наричан по-нататък „определеният граничен пункт“).
   Член 9
   Предварително уведомление
   Стопанските субекти в областта на фуражите и храните или техните представители предварително уведомяват компетентните органи на граничния инспекционен ветеринарен пункт или на определения граничен пункт за пристигането на всяка една пратка от продуктите, посочени в член 1, най-малко два работни дни преди нейното физическо пристигане.
   Член 10
   Официален контрол
   1.   Компетентните органи на граничния инспекционен ветеринарен пункт или на определения граничен пункт извършват следното:

               a)

               проверка на документите на всички пратки от продуктите, посочени в член 1;

               б)

               физически проверки и проверки за идентичност, включително лабораторни анализи за наличието на цезий-134 и цезий-137, на 5 % от пратките.

         2.   Пратките остават под официален контрол за максимум 5 работни дни в зависимост от това дали са известни резултатите от лабораторния анализ.
   3.   В случай че резултатът от лабораторния анализ докаже, че гаранциите, представени в декларацията, са неверни, декларацията се счита за невалидна, а пратката от фуражи и храни — за несъответстваща на разпоредбите на настоящия регламент.
   Член 11
   Разходи
   Всички разходи, произтичащи от официалния контрол, посочен в член 10, както и от мерки, предприети вследствие на несъответствие, са за сметка на стопанските субекти в областта на фуражите и храните.
   Член 12
   Допускане за свободно обращение
   Пратките могат да бъдат допускани за свободно обращение само ако стопанският субект в областта на фуражите и храните или негов представител представи на митническите органи декларацията, посочена в член 5, параграф 1, която:

               a)

               е надлежно заверена от компетентния орган на граничния инспекционен ветеринарен пункт или на определения граничен пункт; и

               б)

               доказва, че официалният контрол, посочен в член 10, е бил извършен и че резултатите от този контрол са били благоприятни.

         Член 13
   Продукти, за които е установено несъответствие
   Продуктите, които не съответстват на разпоредбите на настоящия регламент, не се пускат на пазара. Тези продукти се унищожават по безопасен начин или се връщат в държавата по произход.
   Член 14
   Доклади
   Държавите членки уведомяват Комисията на всяко тримесечие за всички получени резултати от анализи чрез Системата за бързо предупреждение за храни и фуражи (RASFF). Посоченият доклад се представя през месеца, следващ всяко тримесечие.
   Член 15
   Отмяна
   Регламент за изпълнение (ЕС) № 284/2012 се отменя.
   Позоваванията на отменения регламент се смятат за позовавания на настоящия регламент.
   Член 16
   Преходна мярка
   Чрез дерогация от член 3 продуктите, посочени в член 1, могат да бъдат внасяни в Съюза, ако са в съответствие с изискванията на Регламент за изпълнение (ЕС) № 284/2012, ако:

               a)

               продуктите са напуснали Япония преди влизането в сила на настоящия регламент; или

               б)

               продуктите са придружени от декларация в съответствие с Регламент за изпълнение (ЕС) № 284/2012 г., която е издадена преди 1 ноември 2012 г., и продуктите са напуснали Япония преди 1 декември 2012 г.

         Член 17
   Влизане в сила и срок на прилагане
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от датата на влизане в сила до 31 март 2014 г.
   Настоящият регламент се преразглежда преди 31 март 2013 г. по отношение на продуктите, чиято реколта се събира предимно между август и ноември, и по отношение на риба и рибни продукти.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 октомври 2012 година.

            За Комисията

            Председател

         José Manuel BARROSO

      (1)  ОВ L 31, 1.2.2002 г., стр. 1.

      (2)  ОВ L 80, 26.3.2011 г., стр. 5.

      (3)  ОВ L 252, 28.9.2011 г., стр. 10.

      (4)  ОВ L 92, 30.3.2012 г., стр. 16.

      (5)  ОВ L 77, 24.3.2009 г., стр. 1.

      (6)  ОВ L 371, 30.12.1987 г., стр. 11.

      (7)  ОВ L 43, 14.2.1997 г., стр. 1.

      (8)  ОВ L 24, 30.1.1998 г., стр. 9.

      (9)  ОВ L 194, 25.7.2009 г., стр. 11.

      ПРИЛОЖЕНИЕ I

         Декларация за вноса в Съюза на

      … (продукт и държава на произход)

         Код за идентификация на партидата … Номер на декларацията …

      Съгласно разпоредбите на Регламент за изпълнение (ЕС) № 996/2012 на Комисията за налагане на специални условия, уреждащи вноса на фуражи и храни с произход или изпратени от Япония, след аварията в атомната електроцентрала „Фукушима“
      …
      (упълномощен представител, посочен в член 6, параграф 2 или член 6, параграф 3 от Регламент за изпълнение (ЕС) № 996/2012)
      ДЕКЛАРИРАМ, че …
      … (продуктите, посочени в член 1)
      от пратката, състояща се от: …
      … (описание на пратката, продукт, брой и вид на опаковките, бруто или нето тегло)
      натоварена в … (място на товаренето)
      на … (дата на товаренето)
      от … (идентификация на превозвача)
      предназначена за … (местоназначение — държава и населено място)
      и произхождаща от предприятието …
      … (наименование и адрес на предприятието)
      съответства на действащото законодателство в Япония относно максимално допустимите нива за общото количество цезий-134 и цезий-137.
      ДЕКЛАРИРАМ, че пратката съдържа фуражи или храни, които

                  

                     не попадат в обхвата на преходните мерки, предвидени в законодателството в Япония (вж. приложение III към Регламент за изпълнение (ЕС) № 996/2012) по отношение на максимално допустимото ниво за общото количество цезий-134 и цезий-137

                  

                     попадат в обхвата на преходните мерки, предвидени в законодателството в Япония (вж. приложение III към Регламент за изпълнение (ЕС) № 996/2012) по отношение на максимално допустимите нива за общото количество цезий-134 и цезий-137

            ДЕКЛАРИРАМ, че пратката се отнася за:

                  

                  фуражи или храни, които са събрани и/или преработени преди 11 март 2011 г.;

                  

                  фуражи или храни с произход и изпратени от префектура, различна от Фукушима, Гунма, Ибараки, Точиги, Мияги, Сайтама, Токио, Чиба, Канагава и Ивате, различни от чай и гъби с произход от префектура Шизуока и различни от гъби с произход от префектура Яманаши;

                  

                  фуражи и храни, които са изпратени от префектурите Фукушима, Гунма, Ибараки, Точиги, Мияги, Сайтама, Токио, Чиба, Канагава и Ивате, но не са с произход от някоя от тези префектури и не са били изложени на радиоактивност по време на транзита;

                  

                  фуражи и храни, които не са изброени в приложение IV към Регламент за изпълнение (ЕС) № 996/2012 и които са с произход и са изпратени от префектури Гунма, Ибараки, Точиги, Мияги, Сайтама, Токио, Чиба, Канагава и Ивате;

                  

                  чай, гъби или комбиниран фураж или съставни храни, в които съдържанието на посочените продукти е над 50 %, с произход от префектура Шизуока, като от тях са взети проби на … (дата) и пробите са подложени на лабораторен анализ на …
                  (дата) в …
                  (наименование на лабораторията) с цел определяне на нивото на радионуклиди, цезий-134 и цезий-137. Аналитичният доклад е приложен;

                  

                  гъби или комбиниран фураж или съставни храни, в които съдържанието на посочените продукти е над 50 %, с произход от префектура Яманаши, като от тях са взети проби на … (дата) и пробите са подложени на лабораторен анализ на …
                  (дата) в …
                  (наименование на лабораторията) с цел определяне на нивото на радионуклиди, цезий-134 и цезий-137. Аналитичният доклад е приложен;

                  

                  фуражи и храни, изброени в приложение IV към Регламент за изпълнение (ЕС) № 996/2012 или комбиниран фураж или съставни храни, в които съдържанието на посочените продукти е над 50 %, с произход от префектурите Фукушима, Гунма, Ибараки, Точиги, Мияги, Сайтама, Токио, Чиба, Канагава и Ивате, като от тях са взети проби на … (дата) и пробите са подложени на лабораторен анализ на … (дата) в … (наименование на лабораторията) с цел определяне на нивото на радионуклиди, цезий-134 и цезий-137. Аналитичният доклад е приложен;

                  

                  фуражи и храни от неизвестен произход или при които съдържанието на съставки с неизвестен произход е над 50 %, като от тях са взети проби на … (дата) и пробите са подложени на лабораторен анализ на … (дата) в … (наименование на лабораторията) с цел определяне на нивото на радионуклиди, цезий-134 и цезий-137. Аналитичният доклад е приложен.

            Съставено в … на …
      Подпис и печат на упълномощения представител, посочен в член 6, параграф 2 или 3 от Регламент за изпълнение (ЕС) № 996/2012,

         Попълва се от компетентния орган на граничния инспекционен ветеринарен пункт или на определения граничен пункт

                  

                  Пратката е приета за представяне на митническите органи за допускане за свободно обращение в Съюза.

                  

                  Пратката НЕ е приета за представяне на митническите органи за допускане за свободно обращение в Съюза.

            …
      (компетентен орган, държава членка)
      …

                  Дата:

                  Печат

                  Подпис

      ПРИЛОЖЕНИЕ II

         Максимално допустими нива за храни
          (1)
         (Bq/kg), предвидени в японското законодателство

                  Храни за кърмачета и малки деца

                  Мляко и напитки на млечна основа

                  Други храни, с изключение на -минерална вода и подобни напитки - чаена отвара от неферментирали листа

                  Минерална вода и подобни напитки и чаена отвара от неферментирали листа

                  Общо количество цезий-134 и цезий-137

                  50 (2)

                  50 (2)

                  100 (2)

                  10 (2)

         Максимално допустими нива за фуражи
          (3)
         (Bq/kg), предвидени в японското законодателство

                  Фуражи, предназначени за едър рогат добитък и коне

                  Фураж, предназначен за свине

                  Фураж, предназначен за домашни животни

                  Храни за риби (5)

                  Общо количество цезий-134 и цезий-137

                  100 (4)

                  80 (4)

                  160 (4)

                  40 (4)

         (1)  За сушени продукти, предназначени за консумация след възстановяване на първоначалното им състояние, максимално допустимото ниво се прилага за възстановения и готов за консумация продукт.
      За сушени гъби се прилага коефициент на възстановяване 5.
      За чай максимално допустимото ниво се прилага за отварата от чаени листа. Коефициентът на преработка за сушен чай е 50 и следователно максимално допустимо ниво от 500 Bq/kg по отношение на сушените чаени листа гарантира, че нивото в чаената отвара не надвишава максимално допустимото ниво от 10 Bq/kg.

         (2)  С оглед осигуряването на съответствие с приложимите понастоящем в Япония максимално допустими нива тези стойности временно заменят стойностите, установени в Регламент (Евратом) № 3954/87 на Съвета.

         (3)  Максимално допустимото ниво се отнася за фураж със съдържание на влага 12 %.

         (4)  С оглед осигуряването на съответствие с приложимите понастоящем в Япония максимално допустими нива тази стойност временно заменя стойността, установена в Регламент (Евратом) № 770/90 на Комисията (ОВ L 83, 30.3.1990 г., стр. 78).

         (5)  С изключение на храни за декоративни риби.

      ПРИЛОЖЕНИЕ III

         Преходни мерки, предвидени в японското законодателство и приложими за настоящия регламент

                  a)

                  Млякото и млечните продукти, минералната вода и подобните напитки, произведени и/или преработени преди 31 март 2012 г., не трябва да съдържат радиоактивен цезий над 200 Bq/kg. Другите храни, освен ориз, соя и преработени продукти от тях, които са произведени и/или преработени преди 31 март 2012 г., не трябва да съдържат радиоактивен цезий над 500 Bq/kg.

                  б)

                  Продуктите от ориз, които са произведени и/или преработени преди 30 септември 2012 г., не трябва да съдържат радиоактивен цезий над 500 Bq/kg.

                  в)

                  соя, произведена и пусната на пазара преди 31 декември 2012 г., не трябва да съдържа радиоактивен цезий над 500 Bq/kg.

                  г)

                  Продуктите от соя, които са произведени и/или преработени преди 31 декември 2012 г., не трябва да съдържат радиоактивен цезий над 500 Bq/kg.

      ПРИЛОЖЕНИЕ IV

         Фуражи и храни, за които преди износ за Съюза се изисква вземане на проби и анализ за наличие на цезий-134 и цезий-137

                  a)

                  продукти с произход от префектура Фукушима:

                              —

                              всички продукти, като се вземат предвид изключенията, предвидени в член 1 от настоящия регламент.

                  б)

                  продукти с произход от префектура Шизуока:

                              —

                              чай и преработени продукти от него, попадащи под кодове по КН 09022101 20 и 2202 90 10;

                              —

                              гъби и преработени продукти от тях, попадащи под кодове по КН 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 и 2005 99 80.

                  в)

                  продукти с произход от префектура Яманаши:

                              —

                              гъби и преработени продукти от тях, попадащи под кодове по КН 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 и 2005 99 80.

                  г)

                  продукти с произход от префектури Гунма, Ибараки, Точиги, Мияги, Сайтама, Токио, Чиба, Канагава или Ивате:

                              —

                              чай и преработени продукти от него, попадащи под кодове по КН 09022101 20 и 2202 90 10;

                              —

                              гъби и преработени продукти от тях, попадащи под кодове по КН 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 и 2005 99 80;

                              —

                              риба и рибни продукти, попадащи под кодове по КН 0302, 0303, 0304, 0305, 0306, 0307 и 0308 (1);

                              —

                              ориз и преработени продукти от него, попадащи под кодове по КН 1006, 1102 90 50, 1103 19 50, 1103 20 50, 1104 19 91, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 30, 1904 20 95, 1904 90 10 и 1905 90 (1);

                              —

                              соя и преработени продукти от нея, попадащи под кодове по КН 1201 90, 1208 10, 1507 (1);

                              —

                              Фасул Adzuki, попадащ под кодове по КН 0708 20, 0713 32 00 и преработени продукти от него, попадащи под код по КН като 1106 10 (1);

                              —

                              боровинки и преработени продукти от тях, попадащи под кодове по КН 0810 40 30, 0810 40 50, 0811 90 50, 0811 90 70, 0812 90 40, 0813 40 95;

                              —

                              ядки гинко, попадащи под код по КН 0802 90 85, и преработени продукти от тях, попадащи под кодове по КН като 0811 90 19, 0811 90 39, 0811 90 95, 0812 90 98, 0813 40 95;

                              —

                              японска кайсия, попадаща под код по КН 0809 40 05, и преработени продукти от нея, попадащи под кодове по КН като 0811 90 19, 0811 90 39, 0811 90 95, 0812 90 98, 0813 40 95;

                              —

                              цитрусови плодове, попадащи под код по КН 0805, кори от цитрусови плодове, попадащи под код по КН 0814 00 00, и преработени продукти от тях, попадащи под кодове по КН като 0811 90 19, 0811 90 39, 0811 90 95, 0812 90 25, 0812 90 98, 0813 40 95 (1);

                              —

                              японска райска ябълка, попадаща под код по КН 0810 70 00, и преработени продукти от нея, попадащи под кодове по КН като 0811 90 19, 0811 90 39, 0811 90 95, 0812 90 98, 0813 40 95 (1);

                              —

                              нар, попадащ под код по КН 0810 90 75, и преработени продукти от него, попадащи под кодове по КН като 0811 90 19, 0811 90 39, 0811 90 95, 0812 90 98, 0813 40 95 (1);

                              —

                              шоколадова лоза (Akebia quinata) и преработени продукти от нея, попадащи под кодове по КН 0810 90 75, 0811 90 19, 0811 90 39, 0811 90 95, 0812 90 98 и 0813 40 95;

                              —

                              декоративна дюля (Chaenomeles), попадаща под код по КН 0810 90 75, и преработени продукти от нея, попадащи под кодове по КН като 0811 90 19, 0811 90 39, 0811 90 95, 0812 90 98, 0813 40 95 (1);

                              —

                              папая (Asimina triloba), попадаща под код по КН 0810 90 75, и преработени продукти от нея, попадащи под кодове по КН като 0811 90 19, 0811 90 39, 0811 90 95, 0812 90 98, 0813 40 95 (1);

                              —

                              круши, попадащи под код по КН 0808 30 10, и преработени продукти от тях, попадащи под кодове по КН като 0811 90 19, 0811 90 39, 0811 90 95, 0812 90 98, 0813 40 30 (1);

                              —

                              кестени, попадащи под кодове по КН 0802 41 00 и 0802 42 00, и преработени продукти от тях, попадащи под кодове по КН като 0811 90 19, 0811 90 39, 0811 90 95, 0812 90 98, 0813 40 95 (1);

                              —

                              орехи, попадащи под кодове по КН 0802 31 00 и 0802 32 00, и преработени продукти от тях, попадащи под кодове по КН като 0811 90 19, 0811 90 39, 0811 90 95, 0812 90 98, 0813 40 95 (1);

                              —

                                 Angelica keiskei и преработени продукти от нея, попадащи под кодове по КН 0709 99, 0710 80, 0711 90 и 0712 90;

                              —

                              японска бяла овчарка (fuki), японска лечебна овчарка (Petasites japonicus) и преработени продукти от него, попадащи под кодове по КН 0709 99, 0710 80, 0711 90 и 0712 90;

                              —

                              японски джинджифил (Myoga), попадащ под кодове по КН 0709 99, 0710 80, 0711 90, 0712 90, и преработени продукти от него, като например тези, попадащи под кодове по КН 2008 99 49, 2008 99 67;

                              —

                              ядивни части от вида Aralia и преработени продукти от тях, попадащи под кодове по КН 0709 99, 0710 80, 0711 90 и 0712 90;

                              —

                              бамбукови издънки (Phyllostacys pubescens) и преработени продукти от тях, попадащи под кодове по КН 0709 99, 0710 80, 0711 90, 0712 90, 2004 90 и 2005 91;

                              —

                              орлова папрат (Pteridium aquilinum) и преработени продукти от нея, попадащи под кодове по КН 0709 99, 0710 80, 0711 90 и 0712 90;

                              —

                              ядивните части на японски хрян или уасаби (Wasabia japonica) и преработени продукти от тях, попадащи под кодове по КН 0709 99, 0710 80, 0711 90, 0712 90 и 0910 99;

                              —

                              японски магданоз (Oenanthe javanica) и преработени продукти от него, попадащи под кодове по КН 0709 99, 0710 80, 0711 90 и 0712 90;

                              —

                              японски пипер (Zanthoxylum piperitum), попадащ под код по КН 0910 99;

                              —

                              японска осмунда (Osmunda japonica) и преработени продукти от нея, попадащи под кодове по КН 0709 99, 0710 80, 0711 90 и 0712 90;

                              —

                              елеутерокок (издънки на Eleuterococcus sciadophylloides) и преработени продукти от него, попадащи под кодове по КН 0709 99, 0710 80, 0711 90 и 0712 90;

                              —

                                 Parasenecio delphiniifolius и преработени продукти от него, попадащи под кодове по КН 0709 99, 0710 80, 0711 90 и 0712 90;

                              —

                              щраусова папрат (Matteuccia struthioptheris) и преработени продукти от нея, попадащи под кодове по КН 0709 99, 0710 80, 0711 90 и 0712 90;

                              —

                              хоста (Hosta Montana) и преработени продукти от него, попадащи под кодове по КН 0709 99, 0710 80, 0711 90 и 0712 90;

                              —

                                 Elatostoma umbellatum var. majus и преработени продукти от него, попадащи под кодове по КН 0709 99, 0710 80, 0711 90 и 0712 90;

                              —

                              победен лук (Allium victorialis subs.; Platyphyllum) и преработени продукти от него, попадащи под кодове по КН 0703 10, 0710 80, 0711 90, 0712 20 и 0712 90;

                              —

                              магарешки бодил (Cirsium japonicum) и преработени продукти от него, попадащи под кодове по КН 0709 99, 0710 80, 0711 90 и 0712 90 (1);

                              —

                                 Cacalia hastata ssp orientalis и преработени продукти от него, попадащи под кодове по КН 0709 99, 0710 80, 0711 90 и 0712 90 (1);

                              —

                                 Synurus pungens и преработени продукти от него, попадащи под кодове по КН 0709 99, 0710 80, 0711 90 и 0712 90 (1);

                              —

                              полски хвощ (Equisetum arvense) и преработени продукти от него, попадащи под кодове по КН 0709 99, 0710 80, 0711 90 и 0712 90 (1);

                              —

                                 Actinidia polygam и преработени продукти от нея, попадащи под кодове по КН 0810 90 75, 0811 90 19, 0811 90 39, 0811 90 95, 0812 90 98 и 0813 40 95 (1).

                              —

                              колоказия (Colocasia esculenta) и преработени продукти от него, попадащи под код по КН 0714 40 (1);

                              —

                              якон (Smallanthus sonchifolius) и преработени продукти от него, попадащи под кодове по КН 0709 99, 0710 80, 0711 90, 0712 90 и 0714 90 (1);

                  д)

                  съставни продукти, в които съдържанието на продуктите, посочени в букви а), б), в) и г) от настоящото приложение, е над 50 %.

         (1)  включването на тези продукти в списъка ще бъде преразгледано преди 31 март 2013 г., като се вземат предвид резултатите от анализа, получени през периода септември 2012 г. — декември 2012 г.


title: Регламент за изпълнение (ЕС) 2016/90 на Комисията от 26 януари 2016 година за изменение на Регламент за изпълнение (ЕС) № 102/2012 на Съвета за налагане на окончателно антидъмпингово мито върху вноса на стоманени въжета и кабели с произход от някои държави, в това число Украйна, вследствие на частично междинно преразглеждане в съответствие с член 11, параграф 3 от Регламент (ЕО) № 1225/2009 на Съвета

text:
               27.1.2016

               BG

               Официален вестник на Европейския съюз

               L 19/22

         РЕГЛАМЕНТ ЗА ИЗПЪЛНЕНИЕ (ЕС) 2016/90 НА КОМИСИЯТА
   от 26 януари 2016 година
   за изменение на Регламент за изпълнение (ЕС) № 102/2012 на Съвета за налагане на окончателно антидъмпингово мито върху вноса на стоманени въжета и кабели с произход от някои държави, в това число Украйна, вследствие на частично междинно преразглеждане в съответствие с член 11, параграф 3 от Регламент (ЕО) № 1225/2009 на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“), и по-специално член 11, параграф 3 от него,
   като има предвид, че:
   1.   ПРОЦЕДУРА

   1.1.   Действащи мерки

               (1)

               Действащите антидъмпингови мерки за вноса на някои стоманени въжета и кабели с произход от Украйна бяха наложени за пръв път с Регламент (ЕО) № 1796/1999 на Съвета (2) („първоначалния регламент“) и обхватът им бе разширен последно с Регламент за изпълнение (ЕС) № 102/2012 на Съвета (3) („действащите мерки“).

               (2)

               Действащите мерки са под формата на адвалорно мито от 51,8 %.

         1.2.   Искане за преразглеждане

               (3)

               В Европейската комисия („Комисията“) постъпи искане за частично междинно преразглеждане в съответствие с член 11, параграф 3 от основния регламент. Искането е подадено от PJSC „PA „Stalkanat-Silur“ (ЧАО „ПО „Стальканат-Силур“ — „заявителя“), производител износител от Украйна.

               (4)

               Обхватът на искането е ограничен до разглеждането на дъмпинга, доколкото заявителят е засегнат от него.

               (5)

               В искането заявителят представи prima facie доказателства, че промените, свързани с настоящата му структура, която наред с други фактори е резултат от сливането на двама несвързани производители износители в Украйна (само единият от които преди това е бил предмет на отделно разследване), са с дълготраен характер.

               (6)

               Освен това заявителят твърди, че ако се вземат предвид цените му на вътрешния пазар или неговата конструирана нормална стойност (производствени разходи, разходи за продажба, общи и административни разходи (ПОАР) и печалба) вместо използваната преди това нормална стойност в държавата аналог, неговият дъмпингов марж е значително по-нисък от настоящия размер на мерките.

               (7)

               Поради това заявителят твърди, че вече не е необходимо мерките да се прилагат в сега действащия размер с цел да се компенсират последиците от причиняващия вреда дъмпинг, както бе установен по-рано.

         1.3.   Започване на преразглеждане

               (8)

               След като уведоми държавите членки, Комисията установи, че са налице достатъчно доказателства, даващи основание за започването на частично междинно преразглеждане, и обяви чрез известие, публикувано в Официален вестник на Европейския съюз
                   (4) на 18 ноември 2014 г., че започва разследване в съответствие с член 11, параграф 3 от основния регламент, ограничено по обхват до разглеждането на дъмпинга, доколкото той се отнася до заявителя.

         1.4.   Разглеждан продукт и сходен продукт

               (9)

               Разглежданият продукт при настоящото преразглеждане е същият като в първоначалното разследване и в последното разследване, довели до налагането на действащите в момента мерки — т.нар. стоманени въжета и кабели или по-точно многосноспови въжета от стомана, включително плътно навитите многоснопови въжета, с изключение на многоснопови въжета от неръждаема стомана, с най-голям размер на напречното сечение, превишаващ 3 mm, с произход от Украйна („разглежданият продукт“, или „SWR“), понастоящем класирани в кодове по КН ex 7312 10 81, ex 7312 10 83, ex 7312 10 85, ex 7312 10 89 и ex 7312 10 98.

               (10)

               Произвежданият и продаван в Украйна и в трети държави продукт и продуктът, който се изнася за Съюза, имат еднакви основни физически и технически характеристики и крайна употреба и поради тази причина се считат за сходни по смисъла на член 1, параграф 4 от основния регламент.

         1.5.   Засегнати страни

               (11)

               Комисията официално уведоми заявителя, известното сдружение на промишлеността на Съюза и украинските компетентни органи за започването на междинното преразглеждане. На заинтересованите страни бе предоставена възможност да изложат писмено становищата си и да бъдат изслушани.

               (12)

               Комисията изпрати въпросник на заявителя и получи отговор в рамките на поставения срок. Комисията изиска и провери цялата информация, която счете за необходима за установяване на дъмпинга. Беше извършена проверка на място в помещенията на заявителя в Одеса, Украйна.

         1.6.   Разследван период в рамките на преразглеждането

               (13)

               Разследването в рамките на преразглеждането обхвана периода от 1 юли 2013 г. до 30 септември 2014 г.

         2.   РЕЗУЛТАТИ ОТ РАЗСЛЕДВАНЕТО

   2.1.   Дъмпинг

   2.1.1.   Нормална стойност

               (14)

               Общият обем на експортните продажби на дружеството за Съюза през разследвания период в рамките на преразглеждането се ограничава само с две сделки и както е обяснено в съображение 26, тези сделки не бяха счетени за представителни. В съображение 26 се посочва също така, че поради тази причина експортната цена бе определена въз основа на експортните продажби на заявителя за трети държави през разследвания период в рамките на преразглеждането в съответствие с член 2, параграф 9 от основния регламент. Обемът на продажбите на пазари в трети държави бе използван, за да се оцени доколко продажбите на вътрешния пазар са представителни за определяне на нормалната стойност за целите на член 2, параграф 2 от основния регламент.

               (15)

               За да бъде определена нормалната стойност, най-напред бе установено дали реализираният от заявителя общ обем продажби на сходния продукт за независими клиенти на вътрешния пазар е бил представителен в сравнение с общия обем на експортните продажби на заявителя за трети държави. В съответствие с член 2, параграф 2 от основния регламент беше установено, че продажбите на вътрешния пазар са представителни, тъй като общият обем на продажбите на вътрешния пазар е съставлявал не по-малко от 5 % от общия обем на експортните продажби на заявителя за трети държави през разследвания период в рамките на преразглеждането.

               (16)

               За всеки вид на продукта, продаван от заявителя на вътрешния пазар и счетен за пряко сравним с вида продукт, продаван за износ в трети държави, беше установено дали обемът на продажбите на вътрешния пазар е достатъчно представителен за целите на член 2, параграф 2 от основния регламент. Продажбите на определен вид на продукта на вътрешния пазар бяха счетени за достатъчно представителни, когато общият обем на продажбите на този вид от продукта за независими клиенти на вътрешния пазар през разследвания период в рамките на преразглеждането е представлявал най-малко 5 % от общия обем на продажбите на сравнимия вид на продукта, изнасян през същия период за трети държави.

               (17)

               Беше проучено също така дали продажбите на вътрешния пазар на всеки вид на продукта могат да се разглеждат като извършени при обичайни търговски условия в съответствие с член 2, параграф 4 от основния регламент. Това беше направено чрез определяне на относителния дял на продажбите на продукта за независими клиенти на вътрешния пазар, които са били рентабилни за всеки вид на продукта, изнасян за трети държави през разследвания период в рамките на преразглеждането.

               (18)

               За онези видове от продукта, при които повече от 80 % от обема на продажбите на вътрешния пазар са били на стойност, по-висока от тяхната себестойност, а среднопретеглената продажна цена на съответния вид е била равна на или по-висока от производствените разходи за единица продукция, нормалната стойност за всеки вид на продукта бе изчислена като среднопретеглената стойност на действителните цени на вътрешния пазар при всички продажби от съответния вид на продукта, независимо дали продажбите са били рентабилни, или не.

               (19)

               Когато обемът на рентабилните продажби на даден вид на продукта е представлявал 80 % или по-малко от общия обем на продажбите или когато среднопретеглената цена на съответния вид на продукта е била по-ниска от производствените разходи за единица продукция, нормалната стойност бе основана на действителната цена на вътрешния пазар, изчислена като среднопретеглена цена само на рентабилните продажби на вътрешния пазар на този вид на продукта през разследвания период в рамките на преразглеждането.

               (20)

               Когато не беше възможно цените на вътрешния пазар за определен вид на продукта, продаван от заявителя, да се използват за установяване на нормалната стойност, тя беше конструирана в съответствие с член 2, параграф 3 от основния регламент.

               (21)

               При конструирането на нормалната стойност в съответствие с член 2, параграф 3 от основния регламент размерът на разходите за продажба, общите и административните разходи и размерът на печалбата бяха определени съгласно член 2, параграф 6 от основния регламент въз основа на действителните данни за производството и продажбите на сходния продукт, реализирани от заявителя при обичайни търговски условия.

               (22)

               След оповестяването на окончателните заключения заявителят посочи, че продажбите му на вътрешния пазар, осъществени за държавни предприятия, следва да бъдат изключени при определянето на нормалната стойност. Заявителят изтъкна довода, че поради по-големия риск от неплащане или значително забавяне на плащанията цените за държавните предприятия са били систематично по-високи от цените за другите клиенти на вътрешния пазар, което е отразено и във вътрешната политика на ценообразуване на дружеството. Беше посочено, че поради тази причина по-високите цени не са свързани с характеристиките на разглеждания продукт. На второ място, заявителят посочи, че когато нормалната стойност се конструира в съответствие с член 2, параграф 3 от основния регламент, следва да се използва само размерът на ПОАР при продажби за независими дистрибутори на вътрешния пазар, за да се гарантира съпоставимостта с експортните продажби, които са били реализирани изключително за същия вид клиенти.

               (23)

               По отношение на искането на заявителя продажбите за държавни предприятия на вътрешния пазар да бъдат изключени при определянето на нормалната стойност, доказателствата, събрани по време на разследването, потвърдиха, че продажните цени за държавните предприятия за всеки вид на продукта средно са били значително по-високи от цените за всички други видове клиенти на вътрешния пазар. Тази трайна ценова разлика се дължи на съчетание от редица специфични фактори, свързани само с този вид клиенти на вътрешния пазар: i) установения от заявителя голям риск от неплащане или значително забавяне на плащанията при продажби за държавни предприятия; ii) обстоятелството, че тази политика реално се прилага, като на държавните предприятия се дава много по-дълъг срок за погасяване на кредита (в това число възможността за допълнително отсрочване на плащането, която се посочва в договора); iii) доказана история на забавени плащания; iv) обстоятелството, че в случай на фалит държавните предприятия в Украйна по закон са освободени от задължението да удовлетворят исканията на кредиторите; v) обстоятелството, че продажбите за държавни предприятия се осъществяват посредством сложни тръжни процедури, при които клаузите в договора не подлежат на договаряне и се използва предварително разписан стандартен договор; и на последно място — vi) обстоятелството, че държавните предприятия по закон нямат право да извършват авансови плащания за покупката на стоки. С оглед на изложените специфични обстоятелства твърдението на заявителя беше прието.

               (24)

               По отношение на искането при конструирането на нормалната стойност да се използват само ПОАР при продажбите за независими дистрибутори, съгласно член 2, параграф 6 от основния регламент размерът на ПОАР следва да се основава на действителните данни за производството и продажбите на сходния продукт от заявителя при обичайни търговски условия. В съответствие с посочения член бяха използвани данните на заявителя за всички продажби на вътрешния пазар (с изключение на продажбите за държавни предприятия). Тъй като продажните цени за крайни потребители на вътрешния пазар бяха коригирани в съответствие с член 2, параграф 10, буква г), подточка i) от основния регламент (както се пояснява в съображения 30 и 31 по-долу), по този начин размерът им е сравним с цените за независими дистрибутори на вътрешния пазар. Поради това твърдението беше отхвърлено.

               (25)

               Заявителят посочи също така, че при конструирането на нормалната стойност в съответствие с член 2, параграф 3 от основния регламент следва да се използва разумен марж на печалба от 5 %. Той се позова на предишно разследване по отношение на същия продукт (SWR), при което такъв марж на печалба е бил счетен за разумен. Освен това като алтернативно решение заявителят посочи, че размерът на печалбата не следва да превишава размера на печалбата, реализирана при продажбите за независими дистрибутори, тъй като този размер на продажбите е съпоставим с размера на експортните продажби. Съгласно член 2, параграф 6 от основния регламент обаче размерът на ПОАР и размерът на печалбата следва да се основават на действителните данни на заявителя за производството и продажбите на сходния продукт при обичайни търговски условия. Тъй като имаше на разположение такива данни, в съответствие с посочения член бяха използвани именно те. Поради това твърдението беше отхвърлено.

         2.1.2.   Експортна цена

               (26)

               През разследвания период в рамките на преразглеждането са осъществени само две сделки за Съюза. Те не бяха счетени за представителни поради ограничения им обем и тъй като са били извършени само за един клиент с конкретни продуктови спецификации. Поради това експортната цена бе установена в съответствие с член 2, параграф 9 от основния регламент, който дава възможност експортната цена да бъде конструирана на друга разумна основа. В конкретния случай като основа за изчисление на експортната цена бяха използвани продажбите на сходния продукт, реализирани от заявителя за трети държави през разследвания период в рамките на преразглеждането. Обемът на продажбите за трети държави действително е бил значителен и те са реализирани за голям брой клиенти, като при разследването не бяха констатирани нарушения на цените или други фактори на пазарите на третите държави, които да сочат, че продажбите на заявителя на тези пазари не могат да бъдат използвани за определяне на експортната цена.

         2.1.3.   Сравнение

               (27)

               Средната нормална стойност и средната експортна цена бяха сравнени на базата на цена франко завода. С цел да се осигури обективно сравнение между нормалната стойност и експортната цена под формата на корекции надлежно бяха отчетени разликите в транспортните разходи и в разходите за кредитиране в съответствие с член 2, параграф 10 от основния регламент.

               (28)

               Заявителят също така поиска корекция на нормалната стойност за разликата в нивото на търговия, като изтъкна обстоятелството, че неговите продажби за търговци на дребно и за крайни потребители на вътрешния пазар чрез регионални търговски центрове не са сравними с продажбите за независими дистрибутори. Освен това заявителят изтъкна, че всички експортни продажби са били за независими дистрибутори и съответно са сравними само с продажбите за независими дистрибутори на вътрешния пазар. Беше посочено, че среднопретеглената разлика в цената при продажбите на двете нива на търговия на вътрешния пазар е основание за изчисляване на корекция в съответствие с член 2, параграф 10, буква г), подточка i) от основния регламент.

               (29)

               След оповестяването на окончателните заключения заявителят продължи да настоява за корекция поради разликите в нивото на търговия. Освен това той посочи, че корекцията за нивото на търговия следва да се определя на тримесечна база, за да се отстрани отражението, което има обезценяването на украинската валута спрямо чуждестранни валути, тъй като това оказва влияние на цените на суровините, както и отражението на високата инфлация през разследвания период в рамките на преразглеждането.

               (30)

               При разследването беше установено, че продажбите за търговци на дребно (продажби чрез регионални търговски центрове) действително са осъществени при различно ниво на търговия в сравнение с експортните продажби и че тази разлика е отразена в продажните цени. Продажните цени за крайните потребители чрез регионални търговски центрове на вътрешния пазар са били винаги по-високи и количествата са били винаги по-малки, отколкото при продажбите за независими дистрибутори. Освен това крайните потребители са ползвали допълнителни услуги, предлагани от регионалните търговски центрове. С оглед на това беше предоставена корекция за разликите в нивото на търговия по смисъла на член 2, параграф 10, буква г), подточка i) от основния регламент.

               (31)

               Заявителят бе основал изчислението на исканата корекция на общата средна разлика в цената между двете нива на търговия, претеглена въз основа на продадените количества на независими дистрибутори. Въпреки това обемите, продадени на независими дистрибутори, не трябва да оказват влияние върху размера на корекцията. Поради това Комисията изчисли корекцията въз основа на среднопретеглената разлика в цената за тон и за всеки вид на продукта, приложена към обема на продажбите само за крайни потребители.

               (32)

               На последно място, корекцията не бе изчислена на тримесечна база, както предлага заявителят, тъй като беше установено, че това няма да неутрализира въздействието на нарушенията, посочени в съображение 29.

         2.1.4.   Дъмпингов марж

               (33)

               Съгласно предвиденото в член 2, параграф 11 от основния регламент среднопретеглената нормална стойност по видове на продукта бе сравнена със среднопретеглената експортна цена за съответния вид на сходния продукт за трети държави. Това сравнение показа наличието на дъмпинг.

               (34)

               Беше установено, че дъмпинговият марж за заявителя, изразен като процент от нетната цена франко границата на Съюза, е 10,5 %.

         2.2.   Дълготраен характер на променените обстоятелства

               (35)

               В съответствие с член 11, параграф 3 от основния регламент Комисията направи анализ доколко е разумно да се очаква, че промяната в обстоятелствата във връзка с дъмпинга е с дълготраен характер.

               (36)

               Приложимото понастоящем антидъмпингово мито е определено по време на първоначалното разследване. През разследвания период в рамките на първоначалното разследване Украйна се разглежда като страна с икономика в преход и с оглед на това нормалната стойност е определена въз основа на член 2, параграф 7 от основния регламент. Поради това нормалната стойност е определена въз основа на цените, платени на пазара на държавата аналог с пазарна икономика, в случая Полша.

               (37)

               През 2005 г. Украйна получи статут на пазарна икономика и следователно член 2, параграф 7 от основния регламент вече не се прилага за нея. Поради това дъмпинговият марж на заявителя през разследвания период в рамките на преразглеждането бе определен въз основа на собствените му проверени данни.

               (38)

               Получените и потвърдени доказателства по време на разследването потвърдиха промените в настоящата структура на дружеството, настъпили вследствие на сливането на двама бивши несвързани производители износители и трето лице, отговорно за продажбите и маркетинга. Сливането е осъществено през 2010 г. Приема се, че промяната е с дълготраен характер, тъй като задачите, които преди това са били извършвани от отделните субекти, действително са прехвърлени на заявителя. Не бяха установени никакви признаци, които да сочат, че в бъдеще са възможни промени.

               (39)

               С оглед на гореизложеното се счита, че няма вероятност обстоятелствата, довели до започване на настоящото преразглеждане, да се променят в обозримо бъдеще по начин, който да се отрази на констатациите, направени по време на настоящото преразглеждане. Поради това се стигна до заключението, че промените са с дълготраен характер и че прилагането на мярката в сегашния ѝ размер вече не е обосновано.

               (40)

               След оповестяването на окончателните заключения Посредническият комитет на промишлеността за стоманени въжета в ЕС (EU Wire Rope Industries, EWRIS) заяви, че осъществяваните понастоящем военни действия в региона на Украйна, където се намира един от двата производствени обекта на заявителя, не позволяват да се заключи, че промяната, посочена в съображение 38, е с дълготраен характер. В това отношение на първо място следва да се отбележи, че заключението относно дълготрайния характер на промяната в обстоятелствата по отношение на дъмпинга се основава на два елемента, посочени в съображения 37 и 38, от които EWRIS оспорва само единия. На второ място, при разследването беше установено, че производственият обект на заявителя в региона на Донецк не работи от лятото на 2014 г. и това ограничава производствения капацитет на заявителя. Това решение на заявителя, мотивирано от съображения за сигурност, не противоречи на констатацията, че сливането на двамата бивши производители на продукта е в сила от 2010 г. и представлява структурна промяна с дълготраен характер в дейността на двете дружества. Поради това твърдението беше отхвърлено.

         3.   АНТИДЪМПИНГОВИ МЕРКИ

               (41)

               С оглед на резултатите от настоящото разследване за преразглеждане се счита за целесъобразно антидъмпинговото мито, приложимо за вноса на разглеждания продукт от Украйна, да се измени, като се въведе мито от 10,5 %, приложимо за PJSC „PA „Stalkanat-Silur“.

               (42)

               Това заключение няма отражение върху мерките, които са в сила по отношение на цялата държава.

         4.   ОПОВЕСТЯВАНЕ НА МЕРКИТЕ

               (43)

               Заинтересованите страни бяха информирани за основните факти и съображения, довели до гореизложените заключения, и им бе предоставена възможност да изразят становища. Становищата им бяха взети под внимание в случаите, когато това беше целесъобразно. Като се има предвид, че представените становища доведоха до съществени промени в заключенията на Комисията относно определянето на дъмпинговия марж, на 8 декември 2015 г. мерките бяха повторно оповестени пред заинтересованите страни. Становищата им, представени след повторното оповестяване на мерките, бяха взети под внимание в случаите, когато това беше целесъобразно.

               (44)

               Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕО) № 1225/2009,

         ПРИЕ НАСТОЯЩИЯ РЕГЛАМЕНТ:
   Член 1
   Член 1, параграф 3 от Регламент за изпълнение (ЕС) № 102/2012 се заменя със следното:

      „3.   Ставката на окончателното антидъмпингово мито, приложимо към нетната CIF цена франко граница на Съюза преди обмитяване, за продукта, описан в параграф 1 и с произход от Украйна, е, както следва:

                  Дружество

                  Антидъмпингово мито (%)

                  Допълнителен код по ТАРИК

                  PJSC „PA „Stalkanat-Silur“

                  10,5

                  C052

                  Всички други дружества

                  51,8

                  C999

            Индивидуалната митническа ставка, определена за дружеството, посочено в таблицата по-горе, се прилага при представяне пред митническите органи на държавите членки на валидна търговска фактура, върху която трябва да фигурира декларация с дата и подпис на служител на издалото фактурата дружество, който посочва името и длъжността си и съставя декларацията по следния образец: „Аз, долуподписаният(ата), удостоверявам, че (обемът) многоснопови въжета от стомана (нар. още стоманени въжета и кабели), продавани за износ в Европейския съюз и обхванати от настоящата фактура, са произведени от (наименование и адрес на дружеството) (допълнителен код по ТАРИК) в Украйна. Декларирам, че предоставената в настоящата фактура информация е пълна и вярна.“ Ако такава фактура не бъде представена, се прилага митническата ставка, приложима за всички други дружества.“

   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 януари 2016 година.

            За Комисията

            Председател

         Jean-Claude JUNCKER

      (1)  ОВ L 343, 22.12.2009 г., стр. 51.

      (2)  Регламент (ЕО) № 1796/1999 на Съвета от 12 август 1999 г. относно налагане на окончателно антидъмпингово мито и окончателно събиране на временното мито, наложено върху внос на стоманени въжета и кабели, произведени в Китайската народна република, Унгария, Индия, Мексико, Полша, Южна Африка и Украйна, и прекратяване на антидъмпинговата процедура по отношение на вносни стоки с произход в Република Корея (ОВ L 217, 17.8.1999 г., стр. 1).

      (3)  Регламент за изпълнение (ЕС) № 102/2012 на Съвета от 27 януари 2012 г. за налагане на окончателно антидъмпингово мито върху вноса на стоманени въжета и кабели с произход от Китайската народна република и Украйна, разширено с цел да обхване вноса на стоманени въжета и кабели, изпратени от Мароко, Молдова и Република Корея, независимо дали са декларирани с произход от същите страни, след преразглеждане с оглед на изтичане на срока на действие съгласно член 11, параграф 2 от Регламент (ЕО) № 1225/2009 и за прекратяване на процедурата за преразглеждане с оглед на изтичане на срока на действие по отношение на вноса на стоманени въжета и кабели с произход от Южна Африка съгласно член 11, параграф 2 от Регламент (ЕО) № 1225/2009 (ОВ L 36, 9.2.2012 г., стр. 1).

      (4)  Известие за започване на частично междинно преразглеждане на антидъмпинговите мерки, приложими към вноса на многоснопови въжета от стомана с произход от Украйна (ОВ C 410, 18.11.2014 г., стр. 15).


title: Регламент за изпълнение (ЕС) № 225/2013 на Комисията от 6 март 2013 година за вписване на название в регистъра на защитените наименования за произход и защитените географски указания [Ficodindia di San Cono (ЗНП)]

text:
               15.3.2013

               BG

               Официален вестник на Европейския съюз

               L 72/7

         РЕГЛАМЕНТ ЗА ИЗПЪЛНЕНИЕ (ЕС) № 225/2013 НА КОМИСИЯТА
   от 6 март 2013 година
   за вписване на название в регистъра на защитените наименования за произход и защитените географски указания [Ficodindia di San Cono (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. Той отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 6, параграф 2 от Регламент (ЕО) № 510/2006 заявката за регистрация на названието „Ficodindia di San Cono“, подадена от Италия, бе публикувана в Официален вестник на Европейския съюз
                   (3).

               (3)

               Тъй като Комисията не получи никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 март 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ C 150, 26.5.2012 г., стр. 9.

      ПРИЛОЖЕНИЕ
      Земеделски продукти, предназначени за консумация от човека, посочени в приложение I към Договора:

         Клас 1.6:   Плодове, зеленчуци и зърнени култури, пресни или преработени

      ИТАЛИЯ
      Ficodindia di San Cono (ЗНП)